Núm.

119
 17 de novembre del 2021
 10/44
 a) Dades de personal de persones jurídiques o d’establiments comercials o professionals, quan la infor-
mació vinculada a la persona física es refereixi únicament a la seva pertinença a l’empresa o a l’establi-
ment, o a la seva qualitat professional en el si de l’empresa o de l’establiment.

b) Dades de persones físiques pertanyents a col·lectius professionals, quan les dades es refereixin única-
ment a l’activitat professional de la persona i a la seva pertinença a un col·lectiu professional determinat.

Capítol tercer.

Drets de la persona interessada
 Article 15.

Transparència de la informació, comunicació i modalitats d’exercici dels drets
1.
El responsable del tractament ha de prendre les mesures oportunes per facilitar a la persona interessada 
tota la informació que indiquen els articles 16 i 17, així com qualsevol comunicació relativa al tractament, 
en correspondència als drets d’accés, rectificació, supressió, a la limitació del tractament, i d’oposició i a la 
portabilitat de les dades, i també relativa a les decisions individuals automatitzades, inclosa l’elaboració de 
perfils, i a la violació de la seguretat de les dades personals de la persona interessada en el cas escaient.

Ha de fer-ho d’una manera concisa, transparent, intel·ligible i de fàcil accés, amb un llenguatge clar i sen-
zill, sobretot si la informació s’adreça específicament a un menor d’edat.

La informació s’ha de facilitar per 
escrit o per altres mitjans, inclosos, si escau, els mitjans electrònics.

Si la persona interessada ho sol·licita 
demostrant la seva identitat, la informació es pot facilitar verbalment per altres mitjans.
El responsable del tractament està obligat a informar la persona interessada sobre els mitjans a la seva 
disposició, fàcilment accessibles, per a exercir els drets que li corresponen.

En els casos referits a l’apartat 
2 de l’article 13, el responsable no es pot negar a actuar a petició de la persona interessada amb la finalitat 
d’exercir els seus drets en virtut dels articles 18 a 25, llevat que pugui demostrar que no està en condicions 
d’identificar a la persona interessada.

2.

El responsable del tractament ha de facilitar a la persona interessada l’exercici dels seus drets d’accés, 
rectificació, supressió, a la limitació del tractament, i d’oposició i a la portabilitat de les dades, i també relatius 
a les decisions individuals automatitzades, inclosa l’elaboració de perfils, excepte que no pugui identificar la 
persona interessada o que les finalitats per a les quals es tracten les dades no requereixin que la persona 
sigui identificada.
Els drets s’exerceixen directament per la persona interessada o per mitjà d’un represen-
tant.

Els representants legals poden exercir, en nom dels menors de 16 anys, els drets d’accés, rectificació, 
cancel·lació, oposició o qualssevol altres que els puguin correspondre en el context d’aquesta Llei.

3.

Quan se’l sol·licita en relació a l’exercici dels drets d’accés, rectificació, supressió, a la limitació del tracta-
ment, i d’oposició i a la portabilitat de les dades, el responsable del tractament ha de facilitar a la persona 
interessada la informació relativa a les seves actuacions sense dilació indeguda.

En el cas de l’exercici dels drets referits anteriorment, el termini màxim de resposta és d’un mes, a comptar 
de l’endemà de la data de recepció de la sol·licitud per part del responsable del tractament.

Aquest termini es pot prorrogar dos mesos més, en cas necessari, tenint en compte la complexitat i el nombre 
de sol·licituds.
El responsable ha d’informar la persona interessada de qualsevol d’aquestes pròrrogues en 
el termini d’un mes a partir de la recepció de la sol·licitud, indicant els motius de la dilació.

Quan la persona 
interessada presenti la sol·licitud per mitjans electrònics, sempre que sigui possible la informació s’ha de 
facilitar per aquests mateixos mitjans, tret que la persona interessada sol·liciti que es faci d’una altra manera.

Els terminis anteriors es compten de data a data, de tal manera que si en el mes del venciment no hi ha 
un dia equivalent al de l’inici del còmput, el termini finalitza el dia primer del mes següent i si el darrer dia 
del termini és festiu, el termini finalitza el primer dia no festiu següent.

4.

Tant si li correspon donar lloc a l’exercici dels drets com denegar-lo, el responsable del tractament ha 
de contestar a la persona interessada en el termini previst a l’apartat 3 anterior.
Si correspon una denega-
ció, ha de contestar motivadament, informant de les raons de la seva no actuació o del refús.

La persona 
interessada sempre pot presentar una reclamació davant l’autoritat de control, prèviament a l’exercici 
d’accions judicials.

l
a
r
e
n
e
G
l
l
e
s
n
o
C